stanford-oval/wikipedia huggingface dataset:
Pyhän Pietarin kirkko (Derby)

| Pyhän Pietarin kirkko |
| --- | --- |

Sijainti:  Derby, Englanti
Koordinaatit:  52°55′14.0″N, 001°28′36.8″W
Seurakunta:  Englannin kirkko
Rakentamisvuosi:  1000-luku
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Pietarin kirkko(engl. St Peter's Church, Derby) on normanniaikainen kirkko Derbyssä, Englannissa. Sen arvioidaan rakennetun Edvard Tunnustajan aikana vuonna 1042 ja se mainitaan vuoden 1086 Domesday bookissa.
Oliver Cromwellin aikana kirkosta varastettiin tuoli, joka löytyi vuonna 1960 huutokaupasta, jolloin se saatiin takaisin kirkolle.
Aiheesta muualla

Kuvia tai muita tiedostoja aiheesta Pyhän Pietarin kirkko (Derby) Wikimedia Commonsissa
Rachid Alioui

Rachid Alioui vuonna 2014.
Rachid Alioui (s. 18. kesäkuuta 1992 La Rochelle, Ranska) on marokkolainen jalkapalloilija, pelipaikaltaan hyökkääjä. Hän edustaa seuratasolla Ligue 1:ssä pelaavaa Angersia.
Alioui edusti Guingampia vuoteen 2016 mutta pelasi viimeisen kauden lainalla Lavalissa. Vuodet 2016–2019 hän edusti Nîmesiä ja siirtyi kesällä 2019 Angersiin. Ranskan pääsarjassa Ligue 1:ssä hän pelasi Guingampin joukkueessa 23 ottelua ja teki niissä kaksi maalia kausina 2013–2015. Seuraavan kerran hän pelasi pääsarjassa Nîmesin joukkueessa kaudella 2018–2019, jolloin hän teki 27 liigaottelussa viisi maalia. Kaudella 2019–2020 hän on tehnyt Angersin joukkueessa seitsemässä ensimmäisessä ottelussa maalin Metziä vastaan ja kaksi maalia Toulousea vastaan.
Alioui on pelannut Marokon maajoukkueessa syyskuun 2019 puoliväliin mennessä 13 maaottelua ja tehnyt niissä kaksi maalia, lokakuussa 2016 Kanadaa vastaan ja tammikuussa 2017 Afrikan-mestaruuskilpailuissa Norsunluurannikkoa vastaan. Ensimmäisen kerran hän pääsi maaottelussa kentälle maaliskuussa 2014 Gabonia vastaan.
Immunity

| Immunity Jon Hopkins |
| --- | --- | --- |

Studioalbumin tiedot
 Julkaistu: 4. kesäkuuta 2013
 Formaatti: LP, digitaalinen, CD
 Tuottaja(t): Jon Hopkins
 Tyylilaji: microhouse, electronic, ambient, IDM
 Kesto: 60.00
 Levy-yhtiö: Domino
Listasijoitukset
  Irlanti 45.    Britannia 63.
Jon Hopkinsin muut julkaisut
| Diamond Mine 2011 | Immunity 2013 | Singularity 2018 |
Singlet albumilta Immunity
 ”Open Eye Signal” Julkaistu: 24. huhtikuuta 2013  ”Breathe This Air” Julkaistu: 23. syyskuuta 2013  ”Collider” Julkaistu: 24. helmikuuta 2014  ”We Disappear” Julkaistu: 29. kesäkuuta 2014
Immunity on englantilaisen elektronista musiikkia tuottavan artistin Jon Hopkinsin neljäs studioalbumi, jonka julkaisi Domino Records 4. kesäkuuta 2013. Albumi oli ehdolla Mercury Prizen vuoden 2013 parhaaksi albumiksi.
Kappaleet

We Disappear – 4.50
Open Eye Signal – 7.48
Breathe This Air – 5.29
Collider – 9.21
Abandon Window – 4.57
Form by Firelight – 5.45
Sun Harmonics – 11.54
Immunity – 9.56
iTunes bonuskappaleet

Open Eye Signal (Happa Remix – 6.03
Open Eye Signal (Lord of the Isles Remix) – 7.28
Open Eye Signal (Luke Abbott Remix) – 6.55
Open Eye Signal (Nosaj Thing Remix) – 3.28
Arvostelut

Allmusic: [lähde? ]
Pitchfork: 8.5/10[lähde? ]
Spin: 8/10[lähde? ]
TheNeedleDrop 8/10
Aiheesta muualla

Discogs: Immunity - albumi discogs.com sivustolla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Immunity (Jon Hopkins album)
Käännös suomeksi
Immunologia

Immunologia on laaja tieteenhaara, joka käsittää kaikenlaisten eliöiden immuunipuolustuksen tutkimisen kaikki näkökulmat. Se käsittelee sekä elimistön normaalia fysiologista puolustusjärjestelmää että tämän järjestelmän häiriöitä, patologiaa. Kliinisen lääketieteen kannalta keskeisiä osa-alueita ovat autoimmuunitaudit, yliherkkyydet, immuunipuutostilat sekä siirteiden hylkimisreaktiot. Immuunipuolustusjärjestelmä on kehittynyt palvelemaan organismia vieraita taudinaiheuttajia kuten mikrobeja vastaan.
Histologinen tutkimus

Jo ennen kuin immuniteetista tiedettiin mitään, oli havaittu elimiä, jotka ovat enemmän tai vähemmän osallisia immuniteettiin: perna, haima, kateenkorva, imutiehyet ja imusolmukkeet, luuydin, iho, kita- ja nielurisat sekä eritysrauhaset ja eri kudosnesteet kuten veri ja imuneste. Näiden histologinen eli kudosopillinen tutkimus on mahdollista kudosnäytteistä elinaikana, mutta erityisesti ruumiinavauksista saadaan korvaamatonta tietoa.
Monet immuunijärjestelmän osaset eivät kuitenkaan ole luonteeltaan soluja tai niiden muodostamia kudoksia vaan muun muassa proteiineja ja muita monimutkaisia kemiallisia yhdisteitä, joista saadaan tietoa erityisesti verikokeiden perusteella.
Klassinen immunologia

Epidemiologian ja lääketieteen historiassa päästään vuoteen 430 eaa., jolloin Ateenassa oli ruttoepidemia. Lääkäri Thukydides havaitsi, että taudista parantuneet eivät sairastuneet uudelleen, vaikka hoitivat potilaita. Asiaan on kiinnitetty huomiota toistuvasti niin tutkijoiden kuin kansanperinteenkin piirissä, mutta vasta 1800-luvulla immunologialle löytyi tieteelliset perusteet.
Immunologian keskeinen piirre on tutkia soluja ja molekyylejä, niiden toimintaa ja interaktiota. Immuunijärjestelmä jakautuu synnynnäiseen ja hankittuun immuunipuolustukseen, hankittu puolestaan humoraaliseen ja soluvälitteiseen immuniteettiin. Klassista immunologiaa ei voi ymmärtää tuntematta antigeenin ja vasta-aineen (antibody) vuorovaikutusta. Immunologia on kasvanut ulos klassisesta viitekehyksestään 2000-luvulla.
Kliinistä immunologiaa

Immuunitauteja on monia eri tyyppejä. Immuunijärjestelmän synnynnäisenä vajavuutena pidetään krooninen granulomatoosi. Hankittu immuunipuutos AIDS on lähes vääjäämättä HIV-infektion loppuvaihe. Immuunijärjestelmän liikaherkistymisinä pidetään allergioita. Joissain immuunijärjestelmän sairauksissa immuunipuolustus kääntyy omaa elimistöä vastaan (autoimmuunisairaudet). Esimerkkejä ovat nivelreuma, systeeminen punahukka eli SLE, Hashimoton tyreoidiitti sekä neurologian piiriin kuuluvat MS-tauti ja myastenia gravis. Myös lapsuusiän diabeteksen syntyyn arvellaan omalla immuunipuolustuksella olevan merkitystä, ehkä virusinfektion seurauksena.
Immunologisia sairauksia

Immuunijärjestelmän epänormaali toiminta voi ilmetä useina erilaisina sairauksina tai häiriöinä poikkeavuudesta riippuen. Erilaisia immuunijärjestelmään liittyviä sairauksia ovat mm: (ks. yksityiskohtaisemmat tiedot varsinaisista artikkeleista)
Allergia. Allergiassa hankittu immuunipuolustus reagoi elimistölle vieraisiin, mutta sinänsä vaarattomiin aineisiin, allergeeneihin, käynnistämällä immuunireaktion niitä vastaan. Tyypillisiä allergeeneja ovat esimerkiksi ruoka-aineet ja kasvien siitepölyt sekä erilaiset eläinpödyt. Allerginen reaktio välittyy B-lymfosyyttien toiminnan kautta ja siihen liittyy vasta-aineiden, etenkin immunoglobuliini E:n tuotanto.
Autoimmuunisairaus. Allergian tapaan myös autoimmuunisairaudet ovat hankitun immuniteetin toimintahäiriöitä, mutta ne välittyvät ensisijaisesti T-lymfosyyttien toiminnan kautta. Autoimmuunisairauksissa immuunipuolustus saa aikaan immunologisen reaktion jotakin elimistön omaa molekyyliä vastaan, ja reaktion seurauksena kyseisten molekyylien määrä elimistössä vähenee tai ne katoavat kokonaan. Autoimmuunisairauksien kirjo on suuri: osa niistä on varsin vakavia ja hoitamattomina henkeä uhkaavia tiloja (esimerkiksi SLE eli LED), kun taas osa on vähemmän vaarallisia kuten psoriasis. Nuoruustyypin eli ykköstyypin diabetesta pidettiin yleisimpänä autoimmuunisairautena, mutta kyseinen tauti on paljastunut sittemmin virusten aiheuttamaksi.
Krooninen väsymysoireyhtymä
Primaari immuunipuutos on tila, jossa elimistön puolustusjärjestelmä ei geneettisesti pysty puolustautumaan infektioita vastaan. Vasta-ainepuutoksissa on vasta-aineiden määrä ja/tai niiden kyky toimia infektiopuolustuksessa alentunut. Immuuni- ja vasta-ainepuutokset eivät ole tarttuvia. Tällä hetkellä parantavaa hoitoa ei tunneta, joten pyrkimyksenä on korvata puuttuvat vasta-aineet immunoglobuliinihoidolla.
Immuunikato. Hankittu immuunikato-oireyhtymä (acquired immune deficiency syndrome, AIDS) on maailmanlaajuisesti eräs merkittävimmistä terveysongelmista. Se on HI-viruksen aiheuttama tauti, jota sairastavilla on merkittävästi heikentynyt immuunipuolustusjärjestelmä ja he ovat siksi alttiita myös sellaisten mikrobien aiheuttamille sairauksille, jotka eivät terveissä yksilöissä kykene aiheuttamaan sairautta. HI-virus käyttää omassa lisääntymisessään auttaja-T-lymfosyyttejä, jotka ovat olennainen osa hankitun immuunivasteen käynnistymisessä. Samalla virus tuhoaa nämä solut, minkä seurauksena ko. solujen määrä on AIDS-potilaalla merkittävästi terveitä henkilöitä alhaisempi.
Raimo Hallama

Raimo Hallama vuonna 1964.
Eino Raimo Oskari Hallama (ent. Airaksinen; 21. elokuuta 1921 Kuopio – 4. syyskuuta 1994 Porvoo) oli suomalaisen valo- ja elokuvauskoulutuksen uranuurtaja. Koulutukseltaan hän oli kemian maisteri.
Hallama toimi Helsingin yliopiston kuvalaitoksen johtajana 1952–1959 ja sitten Taideteollisen oppilaitoksen kamerataiteen osaston johtajana ja yliopettajana vuoteen 1972 asti. Työuransa loppuvuodet Hallama toimi teollisuusneuvoksena kauppa- ja teollisuusministeriössä.
Jatkosodassa Hallama palveli vänrikkinä päämajan tiedusteluosastolla Mikkelissä. Hän oli henkilö, joka vastoin esimiesten määräyksiä organisoi Hitlerin ja Mannerheimin kahdenkeskisen lounaskeskustelun nauhoittamisen 4. kesäkuuta 1942 junassa Immolan rautatieasemalla.
Kun suomalaisen valo- ja elokuvakoulutuksen aloittamista kaavailtiin 1950-luvulla, Helsingin yliopiston kuvalaitoksen johtaja Hallama nousi keskeiseksi henkilöksi. Hänellä oli kokemusta sekä kuvan että äänen tallentamisen tekniikasta. Hän oli perehtynyt Prahaan vuonna 1946 perustetun FAMU-elokuvakoulun toimintaan ja tunsi Taideteollisen oppilaitoksen rehtorin, arkkitehti Markus Visannin.
Hallama oli yksi Suomen elokuva-arkiston perustajajäsenistä 1957. Hän toimi valtion kamerataidelautakunnan puheenjohtajana 1964–1968. Vuonna 1969 Hallama nimitettiin sveitsiläisen Zürichin elokuvakoulun dosentiksi.
Rakokivet

Rakokivet on Puumalassa Saarijärven Hurissalossa Välikankaanmäen laella sijaitseva siirtolohkareryhmä. Lohkareiden keskellä sijaitsee useita luolamaisia käytäviä ja onkaloita. Lohkareryhmä on syntynyt viimeisen jääkauden sulamisvaiheessa.
Pyhän Pietarin katedraali (Geneve)

| Pyhän Pietarin katedraali> Cathédrale de St-Pierre |
| --- | --- |

Sijainti:  Vanhakaupunki, Geneve
Valmistumisvuosi:  1150–1232
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Pietarin katedraali (ransk. Cathédrale de St-Pierre) on Geneven vanhassakaupungissa sijaitseva kirkko. Kirkko sijaitsee vanhankaupungin keskellä, kaupunkia valvovalla kukkulalla. Katedraali on rakennettu vuosina 1150–1232 entisen roomalaistemppelin paikalle ja sen arkkitehtuurissa yhdistyvät eri arkkitehtuurityylit goottilaisesta antiikin tyyliin. Kirkko tunnetaan erityisesti Jean Calvinin pitämistä saarnoista. Kirkon kryptassa on 300-luvulta peräisin olevia veistoksia ja mosaiikkeja. Katedraalia on laajennettu vuosien saatossa ja vuonna 1536 kaupunkilaiset äänestivät sen protestanttiseksi kirkoksi muuttamisen puolesta. Kirkon pohjois- ja etelätornit ovat avoinna yleisölle. Katedraalissa on myös makkabilaiskappeli.
Aiheesta muualla

Kuvia tai muita tiedostoja aiheesta Pyhän Pietarin katedraali (Geneve) Wikimedia Commonsissa
Rakokallio

Rakokallio on Anttolan Sydänmaalla Rakokallion luonnonsuojelualueella sijaitseva kalliorotko. Rotko on noin 100 metriä pitkä, 5-7 metriä syvä ja pohjalta noin metrin leveä. Rotkoon pudonneet kalliolohkareet tukkivat sen paikoittain joten se ei ole koko pituudeltaan kulkukelpoinen.
Irwin Goodmanin lauluja

| Irwin Goodmanin lauluja Matti Johannes Koivu |
| --- | --- | --- |

Cover-albumin tiedot
 Julkaistu: 27. helmikuuta 2008
 Tuottaja(t): Sampo Haapaniemi & Matti Johannes Koivu
 Tyylilaji: pop, iskelmä
 Kesto: 34.06
 Levy-yhtiö: M.Dulor
Listasijoitukset
  Suomen virallinen lista: 11.
Matti Johannes Koivun muut julkaisut
| Kovat piipussa 2007 | Irwin Goodmanin lauluja 2008 | Toisen maailman nimi 2011 |
Irwin Goodmanin lauluja on suomalaisen laulajan Matti Johannes Koivun kolmas studioalbumi. Se julkaistiin 27. helmikuuta 2008. Levy sisältää akustisia versioita Irwin Goodmanin kappaleista koko tämän uran varrelta.
Albumi debytoi Suomen virallisen listan sijalla 11.
Kappaleet

Sävellykset Irwin Goodman, paitsi 8. Kassu Halonen ja 10. Rudolf Holtz. Sanoitukset Emil Retee, paitsi 4. Vexi Salmi.
En kerro kuinka jouduin naimisiin – 2.51
Ei tippa tapa – 4.02
Tosi tarkoituksin – 3.25
Raha ratkaisee – 2.24
Las Palmas – 3.10
Lievestuoreen Liisa – 4.20
Työmiehen lauantai – 2.34
Ai ai ai kun nuori ois – 4.03
Vain elämää – 3.26
Tervemenoa jätkänretale – 3.50
Muusikot

Matti Johannes Koivu – laulu, kitara
Antti Rajala – kitara
Knipi – taustalaulu
Suvi Koivu – taustalaulu
Sampo Haapaniemi – perkussiot, dulcimer
Tuomas Ilmavirta – sähköpiano, Prophet 5
Topi Karvonen – nauhaton basso
Arvostelut

Desibeli.net:
Helsingin Sanomat:
Rumba: erittäin positiivinen
Soundi:
V2.fi:
Aiheesta muualla

Edel Recordsin albumisivu (Arkistoitu – Internet Archive)
Raitala

Raitala on muun muassa seuraavien suomalaisten henkilöiden sukunimi:
Anssi Raitala (s. 1975), pesäpalloilija
Jukka Raitala (s. 1988), jalkapalloilija
Raili Raitala (s. 1978), näyttelijä
Santtu Raitala (s. 1991), raviohjastaja
Tuukka Raitala (s. 1985), freelancenäyttelijä ja tv-juontaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Irlannin ralli

|  Irlannin ralli |
| --- | --- |
Sarja:  Rallin MM-sarja
Sijainti:  Irlanti
Ensimmäinen tapahtuma:  2007
Viimeisin tapahtuma:  2009
Eniten voittoja
Kuljettajat:    Sébastien Loeb (2) 
Tallit:  Citroën (2)
Viimeisin kilpailu (2009):
Voittaja:    Sébastien Loeb  Daniel Elena   (Citroën World Rally Team)
Voittoaika:  2:48.25,7
Marcus Grönholm kolaroineena vuoden 2007 rallissa.
Irlannin ralli oli mukana FIA:n rallin MM-sarjassa 2000-luvulla. 
Vuonna 2006 ralli oli kandidaatti MM-sarjaan ja se oli mukana MM-sarjassa kaudella 2007. Vuonna 2008 ralli ei ollut MM-sarjassa, mutta palasi sarjaan kaudella 2009.
Irlannin ralli ei ollut mukana vuoden 2010 kalenterissa. Seuraavan kerran ralli kaavailtiin pidettäväksi vuonna 2011, mutta ralli peruuntui televisiointiin liittyvien ongelmien vuoksi.
Ralli on Irlannin suurin urheilutapahtuma yli 250 000 paikan päällä olevalla katsojallaan ja TV-katsojilla 180 maassa.
Irlannissa on järjestetty myös Circuit of Ireland Rally -kilpailua vuodesta 1931 lähtien.
Erikoiskokeet

Vuoden 2007 rallin ajankohtana oli 15.-18. marraskuuta. Ralli aloitettiin erikoiskokeella Stormontin parlamenttitalojen alueella Belfastissa. Muut erikoiskokeet ajettiin luoteis-Irlannissa Sligon, Fermanaghin, Donegalin, Leitrimin, Tyronen, Roscommonin ja Cavanin kreivikunnissa. Fermanaghin ja Tyronen kreivikunnat kuuluvat Pohjois-Irlantiin ja muut Irlannin tasavaltaan.
Voittajat

| Kausi | Kuljettaja | Kartanlukija | Auto | Raportti |
| --- | --- | --- | --- | --- |
| 2005 |  Matthew Wilson |  Michael Orr | Ford Focus RS WRC 04 | Raportti |
| 2006 |  Eugene Donnelly |  Paul Kiely | Toyota Corolla WRC | Raportti |
| 2007 |  Sébastien Loeb |  Daniel Elena | Citroen C4 WRC | Raportti |
2008: Ei järjestetty
| 2009 |  Sébastien Loeb |  Daniel Elena | Citroen C4 WRC | Raportti |
Aiheesta muualla

Rallin viralliset sivut (Arkistoitu – Internet Archive)
Rallin maailmanmestaruussarjan Irlannin rallit
| --- | --- |
2000-luku:   2007  2009
Rachid Ghezzal

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. toukokuuta 1992 (ikä 32)
Syntymäpaikka: Décines-Charpieu, Ranska
Pelipaikka: hyökkäävä keskikenttäpelaaja
Pituus: 182 cm
Paino: 65 kg
Seura
Seura: Beşiktaş (lainalla Leicester Citystä)
Pelinumero: 18
Junioriseurat
1997–2004: FC Vaulx-en-Velin
2004–2010: Lyon
Seurat
| Vuodet | Seura | O | (M) |
| 2010–2014 | Lyon II | 58 | (9) |
| 2012–2017 | Lyon | 87 | (11) |
| 2017–2018 | Monaco | 26 | (2) |
| 2018– | Leicester City | 19 | (1) |
| 2019–2020 | → Fiorentina (laina) | 19 | (1) |
| 2020–2021 | → Beşiktaş (laina) | 31 | (8) |
| Yhteensä | Yhteensä | 240 | (32) |
Maajoukkue
| 2013 | Ranska U21 | 4 | (1) |
| 2015– | Algeria | 17 | (2) |
 Seurajoukkueuran tilastot kattavat vain kansalliset sarjat, päivitetty 25. toukokuuta 2021.  Maajoukkueuran tilastot päivitetty 25. toukokuuta 2021.
Rachid Ghezzal (arab. رشيد غزال‎, Rašīd Ġazzāl; s. 9. toukokuuta 1992 Décines-Charpieu) on algerialais-ranskalainen jalkapalloilija. Hänen pelipaikkansa on hyökkäävä keskikenttäpelaaja, mutta hän kykenee pelaamaan myös vasempana laitalinkkinä. Hän edustaa Englannin Valioliigassa pelaavaa Leicester Cityä.
Ghezzal aloitti jalkapallon pelaamisen FC Vaulx-en-Velinissä vuonna 1997. Hän siirtyi Olympique Lyonnais'n organisaatioon vuonna 2004 ja nousi seuran kakkosjoukkueeseen kesällä 2010. Edustusjoukkueeseen hänet nostettiin kesällä 2012. Ensiesiintymisensä Ligue 1:ssä Ghezzal teki 21. lokakuuta 2012, kun Lyon voitti kotonaan Brestin 1–0. Hän pelasi kauden 2012–2013 aikana yhteensä 14 sarjaottelua, mutta kauden aikana 2013–2014 aikana sai peliaikaa vain kakkosjoukkueessa.
Kaudella 2015-2016 Ghezzal sai paljon vastuuta uuden managerin Bruno Génésion alaisuudessa. Ghezzal oli useasti avauskokoonpanossa keskikentän oikealla laidalla Génésion suosimassa 4-3-3 -ryhmityksessä. Pelaamissaan 29 liigaottelussa hän sekä teki että syötti kahdeksan maalia. Seuraavan kauden 26 liigaottelussa maaleja syntyi kaksi.
Ghezzal siirtyi vapaalla siirrolla Ligue 1:n AS Monacoon kesällä 2017. Hän pelasi kauden aikana 26 pääsarjaottelua ja neljä ottelua Mestarien liigassa. Kesällä 2018 hän siirtyi Englannin Valioliigassa pelaavaan Leicester Cityyn. Kaudella 2019–2020 hän pelasi lainasopimuksella italialaisseura Fiorentinassa. Kaudella 2020–2021 Ghezzal pelasi lainalla Turkin Superliigan Beşiktaşissa, jossa voitti sekä liiga- että cupmestaruuden. Pelaamissaan 31 sarjaottelussa hän teki kahdeksan ja syötti 17 maalia, millä voitti liigan syöttötilaston.
Maajoukkuetasolla Ghezzal edusti vielä vuonna 2013 Ranskan alle 21-vuotiaiden joukkuetta. A-maajoukkuetasolla hän valitsi kuitenkin Algerian pelaten ensimmäisen A-maaottelunsa vuonna 2015. Hän pelasi Algerian kaikissa kolmessa ottelussa Afrikan-mestaruuskilpailuissa 2017.
Myös Ghezzalin isoveli Abdelkader Ghezzal (s. 1984) on Algerian maajoukkueessakin pelannut ammattilaisjalkapalloilija.
Prostitute (Alphavillen albumi)

| Prostitute Alphaville |
| --- | --- | --- |

Studioalbumin tiedot
 Julkaistu: 26. elokuuta 1994
 Tuottaja(t): Alphaville
 Tyylilaji: synthpop
 Kesto: 70.46
 Levy-yhtiö: Warner Music
Alphavillen muut julkaisut
| History 1993 | Prostitute 1994 | Salvation 1997 |
Prostitute on Alphaville-yhtyeen neljäs albumi, joka julkaistiin 26. elokuuta 1994.
Kappaleet

The Paradigm Shift – 3.47
Fools – 3.53
Beethoven – 5.35
Ascension Day – 5.45
The impossible Dream – 4.49
Parade – 3.40
Ain't it Strange – 5.23
All in the Golden Afternoon – 3.35
Oh Patti – 1.46
Ivory Tower – 3.16
Faith – 3.56
Iron John – 3.44
The One Thing – 3.55
Some People – 4.37
Euphoria – 7.05
Apollo – 6.10
Aiheesta muualla

Prostitute discogs.com-sivustolla
Qibla

Egyptiläisen moskeijan qibla-seinän syvennys eli mihrab.
Qibla (arab. قبلة‎) on suunta, johon päin islaminuskoisen tulee suorittaa rukouksensa. Se tarkoittaa myös moskeijan (tai muun uskonnollisen rakennuksen) seinää, joka on kohtisuorassa tätä suuntaa vasten ja siten osoittaa oikean rukoilusuunnan. Muslimivainajat haudataan kasvot qiblan suuntaan. Teurastetun eläimen pää asetellaan myös qiblan suuntaisesti.
Qibla osoittaa lyhimmän tien Kaabaan. Kaaban sijainnista (21°25′24″N, 039°49′24″E) on geometrisesti laskettavissa sen suunta missä tahansa maapallolla. Erikoistapauksia on kaksi: Kaaban sisällä rukoillaan sen ulkoseiniä kohti, ja täsmälleen vastakkaisella puolella maapalloa mikä tahansa suunta on qibla. Ennen vanhaan muslimit määrittivät qiblan astrolabin avulla, nykyään satelliittipaikannuslaitteita käyttäen.
Hämmennystä on herättänyt se, että varhaisten moskeijoiden qiblat eivät osoittaneet Mekan suuntaan, vaan poikkesivat siitä. Esimerkiksi Córdoban moskeijan qiblan ero Mekkaan on noin 17 astetta, ja seinä suuntautuu etelään.  Pyhäkkö onkin luultavasti rakennettu aikansa katuverkon mukaiseksi, kun sen rakentaminen aloitettiin vuonna 785.
Rukoussuunnan muutos

Ibn Hisham kertoo 800-luvun alussa kirjoittamassaan Muhammed-elämäkerrassa, että "rukoussuunta muutettiin Syyriasta kohti Kaabaa" seitsemäntenätoista kuukautena Jumalan lähettilään Medinaan tulon jälkeen eli noin vuonna 624. Ibn Hisham kertoo, että juutalaiset tulivat Muhammedin puheille. He lupasivat kääntyä islamiin, jos tämä kääntäisi suunnan takaisin Syyriaan. Todellisuudessa he Hishamin mukaan halusivat houkutella Muhammedin pois uskostaan.
Islamilaisen perimätiedon mukaan Muhammed oli juuri rukoilemassa, kun käsky suunnanmuutoksesta tuli. Muhammed kääntyi tällöin kesken rukouksen Jerusalemin suunnasta Kaaban suuntaan. Paikalle rakennettiin moskeija, joka tänäkin päivänä tunnetaan nimellä "Kahden qiblan moskeija". Rukoussuunnan vaihdoksesta kerrotaan myös Koraanissa, vaikka ei kerrota mistä mihin (2:142–144). Koraani kertoo, että rukoussuunnan muutos tehtiin uskon koetinkiveksi, jotta nähtäisiin, kuka on valmis seuraamaan Muhammedia silloinkin, kun rukoussuunta äkkiä vaihdetaan.
Skeptiset historiantutkijat katsovat, että myös Koraaniin päässyt rukoussuunnan muutos todistaa, ettei Mekka alun perin ollut varhaisen islamin pyhä paikka, vaan se oli joku muu. Kalifi Abd al-Malikin Jerusalemiin vuonna 691 rakennuttama Kalliomoskeija osoittaa, että vielä 600-luvun lopussa arabien tärkein uskonnollinen keskus oli Jerusalem ja siihen liittynyt Jeesuksen, Marian pojan kultti, mistä myös Kalliomoskeijan seinäkirjoitus puhuu.
Historianharrastaja Dan Gibsonin mukaan qibla suunnattiin Mekkaan vasta vuonna 822. Kaikkien tunnettujen varhaisimpien, vuosina 622–725 rakennettujen moskeijoiden qiblat osoittivat Pohjois-Arabiassa nykyisen Jordanian alueella sijaitsevaan Petraan, joka oli aikanaan merkittävä kaupunki ja uskonnollinen keskus. Vuosina 725–822 rakennetuista qibloista Petraan osoitti enää 12 %, puolet osoitti Mekkaan ja loput 38 prosenttia, Espanjassa ja Pohjois-Afrikassa, samansuuntaisesti Petran ja Mekan välisen linjan kanssa eteläkaakkoon. Vuodesta 822 alkaen kaikkien uusien moskeijoiden qiblat osoitettiin Mekkaan.
Gibsonin teoriaa vastaan puhuu se, että Petrasta kaikkien arabien uskonnollisena keskuksena ei ole muita tietoja. Gibsonin teoria ei ole saanut laajaa kannatusta.
Aiheesta muualla

Qibla Direction
Masjid al-Qiblatain eli Kahden qiblan moskeija Medinassa
Raimo Virtanen

Raimo Ensio Virtanen (22. helmikuuta 1930 Riihimäki – 9. heinäkuuta 2024 Helsinki) oli suomalainen muusikko, pääasiassa hanuristi, pianisti ja kosketinsoittaja. Hänen muusikonuransa alkoi vuonna 1947 Riihimäellä. Virtasen yhtyeitä olivat muun muassa Raimo Virtasen yhtye, Happy Swing Band ja Veho All Stars.
Muusikko J-P Virtanen on Raimo Virtasen poika.